Greek Legal Document

Category: 167

Content:
45. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 213 της 18/30 Μαΐου 1991 (ΦΕΚ Α΄ 80)  (Διόρθ. Σφαλμ. στο ΦΕΚ Α΄ 89/21 Ιουν. 1991)  Τροποποίηση και συμπλήρωση του π.δ. 112/1989 Οργανισμός του Υπουργείου Υγείας, Πρόνοιας και Κοινωνικών Ασφαλίσεων» (ΦΕΚ 49Α΄), Π.Δ. 224/1989 (ΦΕΚ 104Α΄) και Π.Δ. 242/ 1990 (ΦΕΚ 99Α΄). Έχοντας υπόψη: 1.Τις διατάξεις του άρθρ. 24 παρ. 5 του νόμ. 1558/1985 «Κυβέρνηση και Κυβερνητικά όργανα» (ΦΕΚ 137 Α΄). 2.Τις διατάξεις του άρθρ. 9 παρ. 10 του νόμ. 1586/1986 «Βαθμολογική διάρθρωση των θέσεων του Δημοσίου, νομικών προσώπων δημοσίου δικαίου και οργανισμών τοπικής αυτοδιοίκησης». 3.Την αριθ. Υ.1140/1051173/1390/0001/1990 κοινή απόφαση του Πρωθυπουργού και Υπουργού Οικονομικών «Ανάθεση αρμοδιοτήτων» στον Υφυπουργό Οικονομικών» (ΦΕΚ 420 Α΄). 4.Την αριθ. 96/13.2.1991 γνωμοδότηση του Συμβουλίου της Επικρατείας μετά από πρόταση των Υπουργών Προεδρίας της Κυβέρνησης, Υγείας Πρόνοιας και Κοινωνικών Ασφαλίσεων και Εσωτερικών και του Υφυπουργού Οικονομικών, αποφασίζουμε: Διαχωρισμός Διεύθυνσης   Οργάνωσης και Πληροφορικής Άρθρ.1.-Η Διεύθυνση Οργάνωσης και Πληροφορικής του άρθρ. 19 του Π.Δ. 112/1989 διαχωρίζεται σε (α)Διεύθυνση Οργάνωσης και Απλούστευσης Διαδικασιών και (β)Διεύθυνση Πληροφορικής, υπαγόμενες στη Γενική Διεύθυνση Διοικητικής Υποστήριξης και (γ)στο Τμήμα Νομοθετικού Συντονισμού και Κωδικοποίησης υπαγόμενο απευθείας στον Υπουργό, των οποίων η διάρθρωση και αρμοδιότητες περιγράφονται στα 2, 3 και 4 άρθρα του παρόντος. Διάρθρωση- Αρμοδιότητες    Διεύθυνσης Οργάνωσης και  Απλούστευσης Διαδικασιών Άρθρ.2.-1.Τη Διεύθυνση Οργάνωσης και Απλούστευσης Διαδικασιών συγκροτούν τα εξής Τμήματα: α.Τμήμα Διοικητικής Οργάνωσης  β.Τμήμα Απλούστευσης Διαδικασιών και Παραγωγικότητας. 2.Οι αρμοδιότητες της Διεύθυνσης Οργάνωσης και Απλούστευσης Διαδικασιών ανάγονται σε θέματα που κατανέμονται στα Τμήματά της ως εξής: α.Τμήμα Διοικητικής Οργάνωσης 1.Ο χειρισμός όλων των θεμάτων οργάνωσης των υπηρεσιών του Υπουργείου. 2.Η μέριμνα για τη μεταβίβαση αρμοδιοτήτων από την Κεντρική στις Περιφερειακές αρχές. 3.Η μέριμνα για την οργάνωση των εποπτευομένων από το Υπουργείο Νομικών Προσώπων, σε συνεργασία με τις αρμόδιες κατά περίπτωση, σε σχέση με το αντικείμενο των Νομικών Προσώπων, διευθύνσεις και τα οικεία Πρόσωπα. 4.Η επεξεργασία στοιχείων για την εκτίμηση των αναγκών του Υπουργείου και των εποπτευομένων από το Υπουργείο Νομικών Προσώπων σε θέσεις προσωπικού και την κατανομή τους σε κλάδους, βαθμούς ή ειδικότητες. Η περιγραφή και ανάλυση των καθηκόντων καθώς και καθορισμός των προσόντων κάθε θέσης. 5.Η μέριμνα για το συντονισμό του προγραμματισμού ερευνητικών προγραμμάτων και μελετών που χρηματοδοτούνται από τον τακτικό προϋπολογισμό και τον προϋπολογισμό Δημοσίων Επενδύσεων και εκτελούνται από φορείς που εποπτεύονται ή μη από το Υπουργείο (Α.Ε.Ι., Τ.Ε.Ι., Πανεπιστημιακές κλινικές ή άλλα ν.π.δ.δ. ή ιδ. δικαίου), για το συντονισμό της αξιολόγησης της εφαρμογής τους από επιτροπή και για την παρακολούθηση της αξιοποίησης των πορισμάτων των ερευνών σε συνεργασία με τις καθ’ ύλη αρμόδιες υπηρεσίες και τη Διεύθυνση Οικονομικού. β.Τμήμα Απλούστευσης Διαδικασιών και Παραγωγικότητας. 1.Η μελέτη, υπόδειξη και παρακολούθηση εφαρμογής μέτρων για την απλούστευση γραφειοκρατικών τύπων και διαδικασιών και την κατάργηση περιττών διατυπώσεων, σε συνεργασία με τις κατ’ αντικείμενο αρμόδιες υπηρεσίες. 2.Ο καθορισμός, σε συνεργασία με τις κατ’ αντικείμενο αρμόδιες υπηρεσίες, των δικαιολογητικών που κατά περίπτωση απαιτούνται να υποβάλλουν οι συναλλασσόμενοι με τη διοίκηση πολίτες. 3.Η μελέτη των χρησιμοποιούμενων εντύπων και εισήγηση για τη βελτίωση και τυποποίησή τους. Σχεδίαση νέων απλουστευμένων εντύπων, ιδιαίτερα των απαραίτητων στις συναλλαγές των πολιτών με τις υπηρεσίες. 4.Η μελέτη και εισήγηση μέτρων για την καθιέρωση προσφορότερων μεθόδων εργασίας για την ταχύτερη διεκπεραίωση των διοικητικών ενεργειών. 5.Η μέριμνα για την ανάπτυξη και εφαρμογή από τις κατ’ αντικείμενο αρμόδιες υπηρεσίες σύγχρονων τεχνικών μεθόδων (όπως π.χ. μέτρηση εργασίας, επιχειρησιακή έρευνα, ανάλυση κόστους- ωφέλειας, εργονομίας) για την αύξηση της παραγωγικότητας. 6.Η εισήγηση μέτρων για τη βελτίωση των συνθηκών εργασίας. 7.Η παρακολούθηση των τεχνολογικών εξελίξεων στον τομέα της μηχανοργάνωσης- πλην του υλικού αυτόματης επεξεργασίας στοιχείων- έρευνα της αγοράς και τήρηση στοιχείων για τις τεχνικές προδιαγραφές και τις δυνατότητες των μηχανημάτων γραφείου και εισήγηση για τον εκσυγχρονισμό του μηχανικού εξοπλισμού. 8.Η μέριμνα για την εκκαθάριση και μικροφωτογράφηση των αρχείων των υπηρεσιών του Υπουργείου.     (Μετά τη σελ. 36,9154(α) και αντί της σελ.37(β) Σελ. 37(γ) Τεύχος 1168- Σελ. 17 Υπουργείο Υγείας και Πρόνοιας 35.Α.αα.45    Αρμοδιότητες- Διάρθρωση     Διεύθυνσης Πληροφορικής Άρθρ.3.-1.Τη Διεύθυνση Πληροφορικής συγκροτούν τα εξής Τμήματα: α.Τμήμα Ανάπτυξης Μηχανογραφικών Εφαρμογών  β.Τμήμα Υποστήριξης Συστημάτων  γ.Τμήμα Λειτουργίας και Εκμετάλλευσης Εξοπλισμού 2.Η αρμοδιότητα της Διεύθυνσης Πληροφορικής αναφέρεται σε θέματα που κατανέμονται στα Τμήματα της, ως εξής: α.Τμήμα Ανάπτυξης Μηχανογραφικών Εφαρμογών. 1.Η ανάλυση και μελέτη των Μηχανογραφικών Εφαρμογών του Υπουργείου. 2.Η έγκριση της προμήθειας για αγορά ή μίσθωση μηχανογραφικού εξοπλισμού και λογισμικού καθώς και η έγκριση ανάθεσης σε τρίτους μηχανογραφικών εργασιών των εποπτευομένων από το Υπουργείο νομικών προσώπων. 3.Η επίβλεψη και κατεύθυνση του καθορισμού, της ανάλυσης του σχεδιασμού, της αξιολόγησης των διαφόρων εφαρμογών και της εγκατάστασης. 4.Η σύνταξη και εκτέλεση των αναγκαίων προγραμμάτων Η/Υ. 5.Ο σχηματισμός φακέλων προγραμμάτων με βάση τα διεθνή πρότυπα, ο έλεγχος της ορθότητας και αποτελεσματικότητας των συντασσομένων προγραμμάτων και η τεκμηρίωση αυτών. 6.Η τήρηση αρχείου προγραμμάτων. 7.Η σύνταξη τεχνικών μελετών και μελετών σκοπιμότητας. β.Τμήμα Υποστήριξης Συστημάτων  1.Η παροχή υποστήριξης για την κάλυψη αναγκών σε εξειδικευμένους τομείς της πληροφορικής (βάσεις πληροφοριών επικοινωνίες, υλικό HARDWARE, SOFTWARE). 2.Η μελέτη των αναγκών του Υπουργείου και των Νομικών Προσώπων της αρμοδιότητάς του σε μηχανογραφικό εξοπλισμό και η σύνταξη προδιαγραφών. 3.Η πρόβλεψη και διαχείριση των σχετικών με τη μηχ/ση πιστώσεων. 4.Η εκτίμηση των αναγκών σε υλικά μηχανογράφησης και η μέριμνα προμήθειάς τους. 5.Η εποπτεία των Νομικών Προσώπων, αρμοδιότητας του Υπουργείου, σε θέματα μηχ/σης. 6.Η τήρηση στατιστικών στοιχείων. γ.Τμήμα Λειτουργίας και Εκμετάλλευσης Εξοπλισμού  1.Η μέριμνα για την καλή λειτουργία, εκμετάλλευση και συντήρηση του εξοπλισμού, η προετοιμασία δεδομένων, ο έλεγχος εισόδου, εξόδου και η ασφάλεια του όλου συστήματος. 2.Μέσω των ανωτέρω Τμημάτων Μηχανογράφησης εκπληρώνονται και οι σκοποί του Κέντρου Πληροφορικής Υγείας (ΚΕΠΥ), που αναφέρονται στο άρθρο τέταρτο του νόμ. 1408/1983 (ΦΕΚ 198 Α΄).  Σελ. 38(γ) Τεύχος 1168- Σελ. 18 4.Στην αρμοδιότητα της Διεύθυνσης υπάγεται η παρακολούθηση και ο συντονισμός των Μεσογειακών Ολοκληρωμένων Προγραμμάτων (Μ.Ο.Π.) Πληροφορικής στον Τομέα Υγείας και Πρόνοιας καθώς και των εποπτευομένων Νομικών Προσώπων των τομέων αυτών. Τμήμα Νομοθετικού Συντονισμού  και Κωδικοποίησης Άρθρ.4.-1.Η μέριμνα προώθησης και η παρακολούθηση της διαδικασίας μέχρι τη δημοσίευσή τους, των νομοθετικών κειμένων (νόμων και προεδρικών δ/των), που καταρτίζονται από τις αρμόδιες κατά περίπτωση υπηρεσίες. 2.Ο συντονισμός για την κωδικοποίηση από τις αρμόδιες κατά περίπτωση υπηρεσίες της νομοθεσίας και των διοικητικών οδηγιών. 3.Ο συντονισμός για το χειρισμό από τις αρμόδιες κατά περίπτωση υπηρεσίες, κάθε θέματος, που αφορά στον κοινοβουλευτικό έλεγχο του Υπουργείου. Σύσταση Διεύθυνσης Εκπαίδευσης    Διάρθρωση- Αρμοδιότητες Άρθρ.5.-1.Συνιστάται Διεύθυνση Εκπαίδευσης που υπάγεται στη Γενική Διεύθυνση Διοικητικής Υποστήριξης. 2.Τη Διεύθυνση Εκπαίδευσης συγκροτούν τα εξής Τμήματα: α.Τμήμα Εισαγωγικής Εκπαίδευσης. β.Τμήμα Επιμόρφωσης. 3.Οι αρμοδιότητες της Διεύθυνσης Εκπαίδευσης είναι ο προγραμματισμός, η οργάνωση και εκτέλεση εκπαιδευτικών προγραμμάτων για την επαγγελματική κατάρτιση των υπαλλήλων και η διαρκής συνεργασία με τις εκπαιδευτικές μονάδες του Εθνικού Κέντρου Δημόσιας Διοίκησης που κατανέμονται στα τμήματα της, ως εξής:          35.Α.αα.45 Υπουργείο Υγείας και Πρόνοιας    α.Τμήμα Εισαγωγικής Εκπαίδευσης. (1)Η οργάνωση και εκτέλεση των προγραμμάτων εισαγωγικής εκπαίδευσης των υπαλλήλων, τόσο πριν την ανάληψη υπηρεσίας ή εντός του πρώτου εξαμήνου από την ημερομηνία ανάληψης υπηρεσίας το αργότερο, με σκοπό τη γενική ενημέρωση, όσο και οποτεδήποτε μετά τη συμπλήρωση 2 μηνών υπηρεσίας και μέχρι τη λήξη της διετούς δοκιμαστικής υπηρεσίας, σε συνεργασία και με το Εθνικό Κέντρο Δημόσιας Διοίκησης. (2)Η ευθύνη οργάνωσης και εκτέλεσης των προγραμμάτων εισαγωγικής εκπαίδευσης των υπαλλήλων των Ν.Π.Δ.Δ., που έχουν λιγότερες από 1.000 οργανικές θέσεις μονίμων υπαλλήλων και εποπτεύονται από το Υπουργείο. (3)Η οργάνωση και εκτέλεση, σε συνεργασία με το Ινστιτούτο Διαρκούς Επιμόρφωσης, κοινών προγραμμάτων εισαγωγικής εκπαίδευσης για υπαλλήλους περισσοτέρων Υπουργείων ή Ν.Π.Δ.Δ., με βάση τη συνάφεια των αντικειμένων ή για θέματα κοινού ενδιαφέροντος. β.Τμήμα Επιμόρφωσης (1)Η οργάνωση και εκτέλεση προγραμμάτων επιμόρφωσης ειδικού ενδιαφέροντος για τους υπαλλήλους του Υπουργείου και τους υπαλλήλους των Ν.Π.Δ.Δ. που εποπτεύονται από αυτό.  Στα προγράμματα αυτά μπορεί να περιλαμβάνονται, σε συνεργασία με το Ινστιτούτο Διαρκούς Επιμόρφωσης και θέματα γενικού ενδιαφέροντος, όταν τούτο κρίνεται σκόπιμο ή οικονομικώς συμφέρον. (2)Η οργάνωση και εκτέλεση προγραμμάτων επαγγελματικής εξειδίκευσης των υπαλλήλων του Υπουργείου και των εποπτευομένων από αυτό Ν.Π.Δ.Δ., εφόσον αυτά έχουν λιγότερες από 1.000 οργανικές θέσεις μονίμων υπαλλήλων, σε αντικείμενα της υπηρεσίας τους. (3)Η οργάνωση και εκτέλεση, σε συνεργασία με την Εθνική Σχολή Δημόσιας Διοίκησης, προγραμμάτων προαγωγικής εκπαίδευσης των υπαλλήλων της κατηγορίας ΠΕ του Υπουργείου και των εποπτευομένων από αυτό Ν.Π.Δ.Δ., εφόσον αυτά έχουν λιγότερες από 1.000 οργανικές θέσεις μονίμων Υπαλλήλων. Τα προγράμματα αυτά μπορεί να οργανώνονται και κατά κύκλους Υπουργείων με βάση τη συνάφεια του αντικειμένου τους. (4)Η μέριμνα για τη λειτουργία της κεντρικής βιβλιοθήκης και τον εμπλουτισμό της με έντυπο υλικό, τη συγκέντρωση και τεκμηρίωση γραπτών πληροφοριών σχετικών με τις αρμοδιότητες του Υπουργείου και τις ειδικότερες ανάγκες εκπαίδευσης των υπαλλήλων του και την ενημέρωση των άλλων υπηρεσιών για το υλικό της βιβλιοθήκης και της τεκμηρίωσης. (5)Η μέριμνα για την μετεκπαίδευση των υπαλλήλων του Υπουργείου (ή του Ν.Π.Δ.Δ.), στις περιπτώσεις που αυτή κρίνεται αναγκαία για τη διεύρυνση των επιστημονικών ή τεχνικών τους γνώσεων, που είναι πρόσφορες για την καλύτερη αντιμετώπιση των αναγκών της Υπηρεσίας, ή την ειδίκευσή τους σε σύγχρονες τεχνικές διοίκησης και τεχνολογίας. (6)Η μέριμνα για την μεταπτυχιακή εκπαίδευση των υπαλλήλων του Υπουργείου (ή του Ν.Π.Δ.Δ.) Κατηγορίας ΠΕ ή ΤΕ σε ΑΕΙ της ημεδαπής ή της αλλοδαπής για τη λήψη μεταπτυχιακού τίτλου σπουδών, συναφούς με το αντικείμενο του Υπουργείου (ή του Ν.Π.Δ.Δ.). (7)Η μέριμνα για την έκδοση απόφασης με την οποία ορίζεται το διδακτικό προσωπικό των εκπαιδευτικών προγραμμάτων που εκτελεί το Υπουργείο (ή το Ν.Π.Δ.Δ.) εφόσον δεν ανήκει στο διδακτικό προσωπικό του Εθνικού Κέντρου Δημόσιας Διοίκησης. Άρθρ.6.-(Αντικαθίσταται το άρθρ. 22 Π.Δ. 112/ 1989, ανωτ. αριθ. 29). Άρθρ.7.-(Αντικαθίσταται το άρθρ. 29 Π.Δ. 112/ 1989, ανωτ. αριθ. 29). Σύσταση κλάδου Επιθεωρητών Άρθρ.8.-Για τη στελέχωση της Διεύθυνσης Επιθεώρησης και της Επιθεώρησης Μακεδονίας- Θράκης συνιστάται στο Υπουργείο Υγείας, Πρόνοιας και Κοινωνικών Ασφαλίσεων κλάδος ΠΕ Επιθεωρητών, ο οποίος περιλαμβάνει 85 θέσεις, οι οποίες διακρίνονται ως εξής: ΠΕ Διοικητικών- Οικονομικών Επιθεωρητών, θέσεις 50. ΠΕ Υγειονομικών Επιθεωρητών (Κοινωνικής Ιατρικής και Υγιεινολόγων Ιατρών και Ιατρών), θέσεις 12. ΠΕ Επιθεωρητών Οδοντιάτρων, θέσεις 3. ΠΕ Επιθεωρητών Φαρμακοποιών, θέσεις 12. ΠΕ ή ΤΕ Επιθεωρητών Κοινωνικής Εργασίας, θέσεις 3. ΠΕ Επιθεωρητών Μηχανικών, θέσεις 5. 2.Οι θέσεις του κλάδου αυτού προέρχονται από μεταφορά σ’ αυτόν ισαρίθμων θέσεων των αντίστοιχων κλάδων, με αντίστοιχη μείωση θέσεων. 3.Οι θέσεις του κλάδου ΠΕ Επιθεωρητών πληρούνται με μετάταξη υπηρετούντων υπαλλήλων στους κλάδους από τους οποίους μεταφέρονται οι θέσεις, με δεκαετή τουλάχιστον υπηρεσία. 4.Μέχρι τη συγκρότηση του κλάδου ΠΕ Επιθεωρητών, στη Διεύθυνση Επιθεώρησης τοποθετούνται προσωρινά και προΐστανται αυτής και των τμημάτων της υπάλληλοι ανήκοντες στους λοιπούς κλάδους κατηγορίας ΠΕ. Κατανομή θέσεων προσωπικού Άρθρ.9.-1.Οι οργανικές θέσεις του κλάδου ΠΕ, Επιθεωρητών, κατανέμονται ως εξής: α.Κεντρική Διεύθυνση Επιθεώρησης: (1)ΠΕ Διοικητικών- Οικονομικών Επιθεωρητών, θέσεις 35. (2)ΠΕ Υγειονομικών Επιθεωρητών (Κοινωνικής Ιατρικής και Υγιεινολόγων Ιατρών και Ιατρών), θέσεις 8. (3)ΠΕ Επιθεωρητών οδοντιάτρων, θέσεις 2 (4)ΠΕ Επιθεωρητών Φαρμακοποιών, θέσεις 8. (5)ΠΕ ή ΤΕ Επιθεωρητών Κοινωνικής Εργασίας, θέσεις 2 (6)ΠΕ Επιθεωρητών Μηχανικών, θέσεις 3.  (Μετά τη σελ. 38(γ) Σελ. 38,01 Τεύχος 1168- Σελ. 19 Υπουργείο Υγείας και Πρόνοιας 35.Α.αα.45    β.Επιθεώρηση Μακεδονίας- Θράκης: (1)ΠΕ Διοικητικών-Οικονομικών Επιθεωρητών, θέσεις 15. (2)ΠΕ Υγειονομικών Επιθεωρητών (Κοινωνικής Ιατρικής και Υγιεινολόγων Ιατρών και Ιατρών), θέσεις 4. (3)ΠΕ Επιθεωρητών οδοντιάτρων, θέση μία (1). (4)ΠΕ Επιθεωρητών Φαρμακοποιών, θέσεις 4. (5)ΠΕ ή ΤΕ Επιθεωρητών Κοινωνικής Εργασίας, θέση μία (1) (6)ΠΕ Επιθεωρητών Μηχανικών, θέσεις (2). 2.Ανάλογα με τις κάθε φορά ανάγκες δύνανται να υπηρετούν στις ανωτέρω επιθεωρήσεις και οι υπάλληλοι άλλων κλάδων. Άσκηση Καθηκόντων Επιθεωρητών Άρθρ.10.-1.Κάθε επιθεωρητής, κατά την άσκηση των καθηκόντων του, ενεργεί με δική του ευθύνη. 2.Οι επιθεωρητές για την εκτέλεση και άσκηση καθηκόντων τους, ενεργούν είτε κατόπιν εντολής του Υπουργού ή του παρ’ αυτού εξουσιοδοτουμένου οργάνου είτε αυτεπαγγέλτως οσάκις αυτό επιβάλλεται. 3.Οι επιθεωρητές είναι, για το χώρο της καθ’ ύλην αρμοδιότητάς τους, ειδικοί ανακριτικοί υπάλληλοι, με τα δικαιώματα και τις υποχρεώσεις των οποίων και περιβάλλονται, και ασκούν τα καθήκοντά τους βάσει των διατάξεων του παρόντος, των διατάξεων περί οικονομικής επιθεώρησης, των κειμένων ειδικών σχετικών με την επιθεώρηση διατάξεων και αυτών του Κώδικα Ποινικής Δικονομίας. Γενικές αρμοδιότητες Επιθεωρητών Άρθρ.11.-1.Οι επιθεωρητές, ανεξάρτητα ειδικότητας και κλάδου στον οποίο ανήκουν, κατά την εκτέλεση των καθηκόντων τους, ενεργούν ως εκπρόσωποι και εξ’ ονόματος του Υπουργού και για τον λόγο αυτό, θεωρούνται ιεραρχικά ανώτεροι των προϊσταμένων των ελεγχομένων υπηρεσιών και φορέων. 2.Οι επιθεωρητές, ανεξάρτητα από την ειδικότητά τους, καθίστανται αρμόδιοι: α.Να ζητούν από κάθε Δημόσια, δικαστική στρατιωτική, δημοτική ή κοινοτική Αρχή, τράπεζα ή εταιρεία ή από οποιοδήποτε ν,π,δ, ή ιδ. δικαίου ή φυσικό πρόσωπο, στοιχεία σχετικά με τον έλεγχο, ως και την συνδρομή των αστυνομικών αρχών, οσάκις παρίσταται ανάγκη υποχρεουμένων να παρέχουν αμέσως τα ζητούμενα στοιχεία. β.Να απευθύνουν προς τους υπ’ αυτών ελεγχόμενους οδηγίες για την ορθή ερμηνεία και εφαρμογή των διατάξεων της κείμενης σχετικής νομοθεσίας και του τρόπου της ορθής αντιμετώπισης των χειριζομένων απ’ αυτούς θεμάτων. γ.Να προβαίνουν σε κατάσχεση βιβλίων, εγγράφων, ή οποιωνδήποτε άλλων στοιχείων σχετιζομένων με την υπό επιθεώρηση ή εξέταση υπόθεση. Η κατάσχεση αυτή διενεργείται κατά τις διατάξεις του κώδικα Ποινικής Δικονομίας.  Σελ. 38,02 Τεύχος 1168- Σελ. 20 δ.Να προβαίνουν κατά την κρίση τους, σε ένορκο ή μη εξέταση των καλουμένων απ’ αυτούς προσώπων κατά τις διατάξεις του Κώδικα Ποινικής Δικονομίας και των συναφών με αυτές διατάξεων. ε.Να χρησιμοποιούν κατά την διενέργεια ανακρίσεων, ως Γραμματείς, υπαλλήλους υπηρεσιών του Υπουργείου ή υπαλλήλους των εποπτευομένων υπ’ αυτού ν.π.δ.δ. και σε περίπτωση έλλειψης αυτών, υπαλλήλους άλλων υπηρεσιών ή σε περίπτωση έλλειψης και αυτών, να λαμβάνουν, άνευ συμπράξεως Γραμματέα, τις καταθέσεις των μαρτύρων. στ.Να αναστέλουν προσωρινά και κατά το χρονικό διάστημα που διαρκεί ο έλεγχος, τις χορηγηθείσες κανονικές άδειες απουσίας στο προσωπικό της Υπηρεσίας στην οποία διενεργείται ο έλεγχος, η ανάκριση ή η εξέταση, εφ’ όσον δεν έχει γίνει έναρξη αυτών ή σε όλως εξαιρετικές περιπτώσεις να ανακαλούν τις χορηγηθείσες ήδη κανονικές άδειες απουσίας, αναφέροντες γι’ αυτό αμέσως στην αρμόδια Διεύθυνση Επιθεώρησης και στην δ/νση ή Διοίκηση της ελεγχόμενης υπηρεσίας ή οργανισμού. ζ.Οι επιθεωρητές, εφ’ όσον παρίσταται ανάγκη δύναται να ζητούν τη σύμπραξη τεχνικών ή ετέρας ειδικότητας υπαλλήλων ή εμπειρογνωμόνων.               35.Α.αα.45 Υπουργείο Υγείας και Πρόνοιας    Ειδικές αρμοδιότητες Διοικητικών    και Οικονομικών Επιθεωρητών Άρθρ.12.-1.Οι Διοικητικοί και Οικονομικοί Επιθεωρητές καθίστανται προσθέτως αρμόδιοι: α.Να θέτουν προσωρινά με αιτιολογημένη πράξη τους, εγκρινόμενη αμέσως από τον Υπουργό ή το παρ’ αυτού εξουσιοδοτούμενο όργανο, κατά την διάρκεια του ελέγχου, εκτός διαχειρίσεως ή υπηρεσίας υπολόγους ή υπαλλήλους εν γένει του Υπουργείου και των υπό την εποπτεία αυτού τελούντων φορέων, αν προκύψουν κατ’ αυτών σοβαρές υπόνοιες δόλου ή βαρείας αμελείας, κατά την άσκηση των καθηκόντων τους, ή εμποδίζουν την απρόσκοπτη διενέργεια του ελέγχου. β.Σε περίπτωση διαπίστωσης ελλείμματος, απωλείας, φθοράς ή ζημίας υλικών αξιών ή χρημάτων, με αιτιολογημένη απόφασή τους, να καταλογίζουν σε βάρος των υπευθύνων υπολόγων την αξίαν αυτών και υπό την προϋπόθεση ότι προκύπτει υπαιτιότητα αυτών, κατά τις σχετικές διατάξεις του νόμου περί Δημοσίου Λογιστικού, της Οικονομικής Επιθεώρησης και τις λοιπές κατά περίπτωση ειδικές διατάξεις. Κατά της αποφάσεως αυτής δύνανται ν’ ασκηθούν τα προβλεπόμενα από τις κείμενες σχετικές διατάξεις ειδικά μέσα. γ.Σε περίπτωση κατά την οποία, οι διαπιστωθείσες φθορές ή ζημίες υλικών κριθούν δικαιολογημένες, οι επιθεωρητές με αιτιολογημένη απόφαση τους, δύνανται να διαγράφουν την αξίαν αυτών σε βάρος του Δημοσίου. Κατά της αποφάσεως αυτής χωρεί προσφυγή του προϊσταμένου της Κεντρικής Δ/νσης Επιθεώρησης, ενώπιον του Υπουργού Υγείας, Πρόνοιας και Κοινωνικών Ασφαλίσεων, μέσα σε ένα μήνα από της γνωστοποιήσεως αυτής. Αν η προθεσμία αυτή παρέλθει άπρακτη, καθίσταται οριστική και τελεσίδικη η απόφαση αυτή του Επιθεωρητή. δ.Ν’ αναφέρουν στις εκθέσεις του, περί της ικανότητας και επαρκείας των προϊσταμένων και λοιπών ανωτέρων υπαλλήλων οι οποίοι υπηρετούν στις ελεγχόμενες υπηρεσίες του Υπουργείου και στις υπηρεσίες των ελεγχομένων οργανισμών ιδρυμάτων και Σωματείων. ε.Να ενεργούν, σε εξαιρετικές και επείγουσες περιπτώσεις διαχειριστικό και διοικητικό έλεγχο και χωρίς εντολή του αρμοδίου οργάνου, είτε στην περιφέρεια της έδρας τους, είτε στην περιφέρεια των νομών στην οποία έχουν μεταβεί για εκτέλεση εντεταλμένης υπηρεσίας για την περαίωση άλλων υποθέσεων και να αναφέρουν αμέσως στην προϊσταμένη τους Αρχή (Διευθύνσεις Επιθεωρήσεως). Επανέλεγχος Υποθέσεων Άρθρ13.-Οι Προϊστάμενοι της Κεντρικής Διεύθυνσης Επιθεώρησης και της Επιθεώρησης Μακεδονίας-Θράκης, δύνανται κατ’ εντολή του Υπουργού να διατάσσουν ολικό ή μερικό επανέλεγχο ή συμπλήρωση της έρευνας οποιασδήποτε υποθέσεως, είτε από τον ίδιο Επιθεωρητή είτε από άλλον. Ορισμός Προϊσταμένων Άρθρ.14.-1.Των Διευθύνσεων (α)Οργάνωσης και Απλούστευσης Διαδικασιών και (β)Εκπαίδευσης και των τμημάτων αυτών, προΐσταται υπάλληλος του κλάδου ΠΕ Διοικητικού. 2.Της Διεύθυνσης Πληροφορικής, προΐσταται υπάλληλος του κλάδου ΠΕ Πληροφορικής ή ΠΕ Διοικητικού των δε τμημάτων αυτής, υπάλληλος του κλάδου ΠΕ Πληροφορικής ή ΠΕ Διοικητικού ή ΤΕ Πληροφορικής. 3.Της Κεντρικής Διεύθυνσης Επιθεώρησης και της Επιθεώρησης Μακεδονίας- Θράκης, προΐσταται υπάλληλος ΠΕ Διοικητικών- Οικονομικών Επιθεωρητών και των Τμημάτων και Γραφείων: α.Τμήματος Γραμματείας και Τμήματος Διοικητικού- Οικονομικού ελέγχου και επιθεώρησης, υπάλληλος ΠΕ Διοικητικών- Οικονομικών Επιθεωρητών. β.Τμήματος Υγειονομικού ελέγχου και επιθεώρησης, υπάλληλος ΠΕ Διοικητικών- Οικονομικών Επιθεωρητών ή ΠΕ Υγειονομικών Επιθεωρητών. γ.Τμήματος Φαρμακευτικού Ελέγχου και επιθεώρησης, υπάλληλος ΠΕ Διοικητικών- Οικονομικών Επιθεωρητών ή ΠΕ Επιθεωρητών Φαρμακοποιών. δ.Γραφείου Τεχνικού ελέγχου, υπάλληλος ΠΕ Επιθεωρητών Μηχανικών. Διαχωρισμός Διευθύνσεων Υγείας και Πρόνοιας Άρθρ.15.-1.Οι Διευθύνσεις Υγείας και Πρόνοιας του άρθρ. 11 του Π.Δ. 224/1989 των Νομαρχιών Έβρου, Ξάνθης και Ροδόπης διαχωρίζονται σε (α)Διευθύνσεις Υγείας και (β)Διευθύνσεις Πρόνοιας και προστίθενται στο άρθρ. 6 του εν λόγω δ/τος. 2.Η διάρθρωση και αρμοδιότητες των Διευθύνσεων Υγείας είναι οι προβλεπόμενες στα άρθρ. 7 και 8 του Π.Δ. 224/1989, πλην της διάρθρωσης της Διεύθυνσης Υγείας Έβρου, η οποία είναι: α.Τμήμα Δημόσιας Υγιεινής. β.Τμήμα Υπηρεσιών Υγείας. γ.Τμήμα Υγειονομικής Περίθαλψης Ασφαλισμένων του Δημοσίου. δ.Γραφείο Γραμματείας. ε.Γραφείο Υγείας Κήπων με αρμοδιότητες αυτές που ανατίθενται με απόφαση Νομάρχη σε θέματα υγείας. στ.Αεροϋγειονομείο Αλεξανδρουπόλεως. 3.Η διάρθρωση και αρμοδιότητες των Διευθύνσεων Πρόνοιας είναι οι προβλεπόμενες στα άρθρ. 9 και 10, πλην της διάρθρωσης της Διεύθυνσης Πρόνοιας Έβρου, η οποία είναι: α.Τμήμα Προστασίας Οικογένειας και Παιδιού. β.Τμήμα Δημόσιας Αντίληψης γ.Τμήμα Κοινωνικής εργασίας.   (Μετά τη σελ. 38,02) Σελ. 38,03 Τεύχος 1168- Σελ. 21 Υπουργείο Υγείας και Πρόνοιας 35.Α.αα.45    δ.Γραφείο Γραμματείας. ε.Γραφείο Πρόνοιας Διδυμοτείχου. Κατανομή θέσεων Άρθρ.16.-Το άρθρ. 16 του Π.Δ. 224/1989 τροποποιείται και συμπληρώνεται σε ότι αφορά την κατανομή θέσεων προσωπικού των Διευθύνσεων Υγείας και των Διευθύνσεων Πρόνοιας του προηγουμένου  άρθρου ως κατωτέρω, με την αύξηση 9 θέσεων του κλάδου ΠΕ Διοικητικού, μιας (1) ΤΕ Διοικητικού- Λογιστικού, 3 ΥΕ Επιμελητών και 3 ΥΕ Προσωπικού Καθαριότητας και με ανάλογη μείωση θέσεων αντίστοιχων κλάδων της Κεντρικής Υπηρεσίας του άρθρ. 101 του Π.Δ. 112/1989.    ΜΟΝΙΜΟ ΠΡΟΣΩΠΙΚΟ α/α  Διευθύνσεις  ΠΕ Διοικητικός ΠΕ Κοιν. Ιατρ. & Ιατρ. Υγειονολ. ΠΕ Ιατρών ΠΕ Οδοντιάτρων ΠΕ Φαρμακοποιών ΠΕ Υγιειν. Μηχανικών ΠΕ Ψυχολόγων ΠΕ Κοινωνιολόγων ΤΕ Διοικητικός- Λογιστικός ΤΕ Επισκεπτών & Επισκ. Υγείας ΤΕ Μαιευτικής ΤΕ Εποπτών Δημόσιας Υγείας ΤΕ Κοινωνικής Εργασίας ΔΕ Διοικητικός- Λογιστικός ΔΕ Δακτυλογράφων- Στενογράφων ΤΕ Τεχνικός (Οδηγοί) ΥΕ Επιμελητών ΥΕ Προσωπ. Καθαριότητας  Υγείας  1. Νομ. Έβρου 3 2 2 1 1 - 1 - 2 2 1 12 - 3 1 2 1 1 2. Νόμ. Ξάνθης 3 2 2 1 1 - 1 - 1 2 1 7 - 3 1 2 1 1 3. Νόμ. Ροδόπης 3 2 2 1 1 1 1 - 1 2 1 8 - 3 1 2 1 1  Πρόνοιας  1. Νόμ. Έβρου  3 - - - - - - 1 2 - - - 8 4 1 1 1 1 2. Νόμ. Ξάνθης 3 - - - - - - 1 2 - - - 7 2 1 1 1 1 3. Νόμ. Ροδόπης 3 - - - - - - 1 2 - - - 7 2 1 1 1 1  ΠΡΟΣΩΡΙΝΟ ΠΡΟΣΩΠΙΚΟ α/α Διευθύνσεις ΤΕ Νοσηλευ τικής ΤΕ Τεχνολ. Εφαρμογών ΔΕ Βοηθών Νοσοκομ. ΔΕ Μικρο σκοπιστών  Υγείας  1. Νόμ. Ξάνθης 1 1 2 - 2. Νόμ. Ροδόπης - - - 1    Με θητεία Με θητεία Αορ. Χρ. Ν. 1993/81  Προσωρινός  α/α Διευθύνσεις Ελεγκτές Ιατροί Ελεγκτές Ιατροί Ελεγκτές Σχολίατροι με θητεία αορ. Χρόνου  Υγείας    1. Νόμ. Έβρου 2 - 2 2. Νόμ. Ξάνθης 2 1 - 3. Νόμ. Ροδόπης 2 - 1  Σύσταση Τμήματος Υγειονομικού Ελέγχου Άρθρ.17.-(Αντικαθιστάται η παρ. 1 του άρθρου μόνου Π.Δ. 242/1990, ανωτ. αριθ. 36). Τελικές Διατάξεις Άρθρ.18.-Από τη δημοσίευση του παρόντος δ/τος καταργούνται: α.Το άρθρ. 19 και τα Τμήματα Εκπαίδευσης Ιατρών και Εκπαίδευσης λοιπού Προσωπικού Επαγγελμάτων Υγείας της Διεύθυνσης   Σελ. 38,04  Τεύχος 1168- Σελ. 22 Επαγγελμάτων Υγείας και Εκπαίδευσης του άρθρ. 10 του Π.Δ. 112/1989 καθώς και κάθε αρμοδιότητα των Διευθύνσεων που ανάγεται σε θέματα εκπαίδευσης προσωπικού. β.Η υποπαρ. Ιγ του άρθρ. 12 του Π.Δ. 224/1989. γ.Η υποπαρ. α, «Τα Κέντρα Υγείας» του άρθρ. 18 του Π.Δ. 224/1989 και επαναφέρεται προσωρινά σε ισχύ το άρθρ. 53 του Π.Δ. 544/1977.    35.Α.αα.45 Υπουργείο Υγείας και Πρόνοιας